 Dhinaca kalena, Guddoomiyaha Guddiga Nabadgelyada iyo Difaaca ee Golaha Guurtida Xildhibaan Maxamed X Cabdiraxmaan ayaa isaguna ka hadlay suntan la sheegay in lagu aasay Dekeda Berbera, iyo golle ahaan waxa uga qorshaysan, waxaanu yidhi Wax badan oo aanu kala soconey iyo wax aanaan ogeyn ba way dhacayaan, waxaynu ognahay waxa laysku hayaa waxa weeyi mar iyo laba jeer ayaa dekeda Qarax ka dhacay, waxaana sabab u ahaa uun Kiimikooyinkaa la dhigay Koontiinarada meesha yaalla, markaa Dekedu waa hantideenii u weyneyd, waana meeshii ay wax inoo soo marayeen ilaa dhuunigeena, Qarankana cid ayaa masuul inooga ah, waxaana jooga dawlad heer Degmo iyo Gobol iyo Maamulkii Dekeda, iyo waliba Shaqaale weynihii xilligaasi, dabcan wax baa gubtay wixii gubtayna dhulka wuu ku daatay, sidee loo maamuleyna baadhitaan ayey u baahantahay. 